\"Viking Energy\" fer at sigla uppá grønt ammoniakk seinast í 2023. “ Viking Energy” verður fyrsta frálandsskipið við ammoniakki PSV-frálandsskipið hjá Eidesvik, Viking Energy, verður heimsins fyrsta frálandsskip uttan útlát. Tað kom fram á tíðindafundi í Bergen í gjár, hósdagin. ES hevur játtað 100 milliónir krónur (norskar) til eina maritima ES-ætlan, sum skal hava eina brennisellu í eitt skip, sum verður rikið við ammoniakki. Við hesari ætlan verður Viking Energy heimsins fyrsta frálandsskip, sum fer at sigla við null-útláti.’’ Eidesvik eigur og rekur Viking Energy, og tað hevur í 17 ár siglt fyri Equinor. Skipið hevur siglt útgerð út til pallar hjá Equinor, og fer at halda fram við tí, eftir at tað er vorðið útláts-frítt. Í ætlanini liggur, at Viking Energy skal hava ísettað eina 2 MW brennisellu, sum verður rikin við grønum ammoniakki. Nýggja orkuskipanin fer at gera tað møguligt at sigla við reinum brennievni upp í 3.000 tímar um árið. Ætlanin skal prógva, at tað ber til at sigla leingi og langt við størri skipum–við null-útláti. Wärtsilä skal lata ammoniakkskipanina til Viking Energy, og skipanin verður ísett seinast í 2023.